
	Izskatot iepirkuma dokumentus konstatēts , ka :
Nav pieejama projekta dokumentācija.
Nav saprotams , pamatojoties uz kādiem tehniskiem risinājumiem ir sastādīti paredzamie būvniecības darbi un to apjomi.
Nav pieejams neviens esošā angāra plāns un griezums.
Finanšu piedāvājumā ( Pielikums Nr.5 ) paredzamo būvdarbu uzskaitē nav konkrēti norādīti apjomi , bet pretī darbu nosaukumiem ir mērvienības – komplekti.
Ņemot vērā augstāk uzskaitīto,  lai varētu sastādīt precīzus būvdarbu izcenojumus un sagatavot korektu piedāvājumu, lūdzam sniegt atbildes un skaidrojumus , kā arī ir ļoti svarīgi redzēt angāra plānus, griezumus un projekta dokumentāciju.

	Pasūtītājs informē, ka būvprojekts (projekta dokumentācija) iepirkuma ietvaros nav izstrādāts, un tā Pasūtītāja rīcībā nav, jo paredzētie darbi pēc sava rakstura ir telpu pielāgošanas un remonta darbi. 
Būvdarbu veidi un to apjomi ir noteikti, pamatojoties uz objekta apsekošanu dabā un Pasūtītāja funkcionālajām prasībām VAM moduļa vajadzību nodrošināšanai, kas ietvertas iepirkuma tehniskajā specifikācijā. Konkrētu tehnisko risinājumu izvēle darbu izpildei ir izpildītāja kompetencē, ievērojot tehniskajā specifikācijā noteiktās prasības un spēkā esošos normatīvos aktus.
Ēkas plāni un griezumi Pasūtītāja rīcībā nav, tāpēc tos izsniegt nav iespējams. Lai pretendenti varētu gūt pilnīgu priekšstatu par ēkas parametriem, veicamo darbu raksturu un faktiskajiem apstākļiem, Pasūtītājs aicina pretendentus apsekot objektu klātienē, laiku iepriekš saskaņojot ar Tehnikuma Saimniecības nodaļas vadītāju Dzintaru Balodi, tel.: 28332841, e-pasts: dzintars.balodis@rvt.lv. Apsekošanas laikā pretendentiem ir iespēja veikt nepieciešamos uzmērījumus.
Pretendentiem finanšu piedāvājums jāsagatavo, balstoties uz iepirkuma nolikumā, tehniskajā specifikācijā un būvdarbu apjomu sarakstā ietverto informāciju.
Mērvienība "komplekts" lietota apzināti — katra pozīcija cenojama kā funkcionāli pabeigts darbu kopums, kas ietver visus attiecīgā darba izpildei nepieciešamos darbus, materiālus, palīgmateriālus, mehānismus un saistītās izmaksas pilnā apmērā. Pretendents darbu faktisko apjomu novērtē, iepazīstoties ar tehnisko specifikāciju un apsekojot objektu klātienē, un piedāvātajā līgumcenā iekļauj visas izmaksas, kas nepieciešamas tehniskajā specifikācijā noteiktā rezultāta sasniegšanai. Papildu samaksa par darbiem, kas nepieciešami pilnīgai pozīcijas izpildei, netiks veikta.




